Diari Oficial de la Generalitat Valenciana


Sumari del DOGV 8774, del 30-03-2020 (2020/2731)

Extracte de la Resolució de 6 de març de 2020, del Vicerectorat d'Ocupació i Programes Formatius de la Universitat de València, per la qual es convoquen i s'aproven les bases reguladores de les ajudes per a participar en el programa «Ingenia\_UV - Ciència ARA», de la Universitat de València, dirigides a estudiants de Batxillerat de la província de València, en el marc del campus d'emprenedoria «UVemprén Santander Universitats».
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8774

Data del DOGV
:   30-03-2020

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2020/2731


Data del document
:   06-03-2020

Organisme emissor
:   Universitat de València

Tipus de document
:   Extracte

Anàlisi jurídica

 Descriptors 

:   * ajuda pública

Extracte de la Resolució de 6 de març de 2020, del Vicerectorat d'Ocupació i Programes Formatius de la Universitat de València, per la qual es convoquen i s'aproven les bases reguladores de les ajudes per a participar en el programa «Ingenia\_UV - Ciència ARA», de la Universitat de València, dirigides a estudiants de Batxillerat de la província de València, en el marc del campus d'emprenedoria «UVemprén Santander Universitats». [2020/2731]  
  
BDNS (identif.): 501076.  
  
De conformitat amb el que estableixen els articles 17.3.b i 20.8.a de la Llei 38/2003, de 17 de novembre, general de subvencions, se'n publica l'extracte de la convocatòria, el text complet de la qual podeu consultar en la Base de Dades Nacional de Subvencions (http://www.pap.minhap.gob.es/bdnstrans):  
  
Primer. Beneficiaris  
a) Estar cursant, l'any acadèmic 2019-2020, ensenyaments de primer de Batxillerat en l'opció d'ensenyaments acadèmics i cursar les matèries troncals de Biologia i Geologia i Física i Química, o en l'opció d'ensenyaments aplicats estar cursant les matèries troncals de Ciències Aplicades a l'Activitat Professional i Tecnologia, del sistema educatiu espanyol.  
b) Haver obtingut una nota mitjana igual o superior a 8,5 punts en els estudis cursats l'any escolar 2018-2019. En tot cas, aquests estudis han d'haver-se cursat en centres docents que impartisquen el currículum acadèmic del sistema educatiu espanyol.  
c) Estar situat/ada en un lloc d'ordre de prelació de sol·licituds que li permeta l'obtenció d'una de les ajudes convocades..  
  
Segon. Objecte  
La vicerectora d'Ocupació i Programes Formatius convoca i organitza, a través de la Delegació de la Rectora per a la Incorporació a la Universitat de València, les ajudes per a participar en el programa «Ingenia\_UV - Ciència ARA», dirigides a l'estudiantat de primer de Batxillerat de la província de València, amb l'objectiu de potenciar les capacitats de l'estudiantat que demostre unes especials habilitats en l'àmbit científicotecnològic en el moment d'orientar-se sobre el seu futur professional, i estimular-los en un moment en què han de decantar-se cap a un o altre àmbit en els seus estudis, per la qual cosa és d'especial interès proporcionar-los un major ventall d'opcions.  
  
Tercer. Bases reguladores  
https://www.uv.es/uvempren/Resolucio\_INGENIA\_C\_ARA\_\_val\_firmada.pdf  
  
Quarta. Quantia  
L'ajuda cobreix les despeses de materials, activitats complementàries, allotjament, assistència de monitors i manutenció de l'estudiantat, que disposarà, així mateix, d'una assegurança que cobrisca les contingències d'accident i responsabilitat civil durant el desenvolupament dels campus. Seran per compte de les persones beneficiàries de les ajudes les despeses no derivades del desenvolupament del programa.  
  
Cinqué. Termini de presentación de sol·licituds  
El termini de presentació de sol·licituds començarà l'endemà de la publicació de l'extracte d'aquesta convocatòria en el Diari Oficial de la Generalitat Valenciana (DOGV) i es tancarà el 22 de maig de 2020.  
  
València, 6 de març de 2020.- La rectora p. d. (DOGV de 09.07.2018), la vicerectora d'Ocupació i Programes Formatius: M. Adela Valero Aleixandre.